

ΠΡΟΓΡΑΜΜΑ ΕΚΔΡΟΜΗΣ 24-26/01/2025

1η μέρα Παρασκευή 24 Ιανουαρίου 2025:

Αναχώρηση από Κόρινθο με προορισμό την πόλη των Ιωαννίνων κάνοντας ενδιάμεση απαραίτητη στάση για ξεκούραση. Τα Γιάννενα είναι μια ζωντανή πόλη στη βορειοδυτική Ελλάδα. Φωλιασμένα στη γραφική περιοχή της Ηπείρου, περιβάλλονται από φυσικά τοπία που κόβουν την ανάσα και είναι βουτηγμένα σε πλούσια ιστορία. Με τη γοητευτική παλιά πόλη, τη γραφική λίμνη και την πολιτιστική κληρονομιά, τα Γιάννενα προσφέρουν ένα μοναδικό συνδυασμό παραδοσιακών και σύγχρονων εμπειριών για τους επισκέπτες. Ένα από τα πιο σημαντικά χαρακτηριστικά της πόλης είναι η λίμνη Παμβώτιδα, στην καρδιά των Ιωαννίνων. Αυτή η εκπληκτική λίμνη, με τα ήρεμα νερά και το καταπράσινο περιβάλλον της, δημιουργεί μια γαλήνια ατμόσφαιρα που προσελκύει τόσο τους ντόπιους όσο και τους τουρίστες. Στο μικροσκοπικό νησί της λίμνης, θα βρείτε τον ιστορικό μοναστηριακό οικισμό Νησί, γνωστό για την όμορφη βυζαντινή εκκλησία του 13ου αιώνα και τη σύνδεσή του με τον Αλή Πασά, μια αξιοσημείωτη μορφή της ελληνικής ιστορίας. Λίγο πριν μπούμε στα Ιωάννινα θα επισκεφτούμε το Μουσείο Ελληνικής Ιστορίας Παύλου Βρέλλη, επίσης γνωστό και ως Μουσείο Κέρινων Ομοιωμάτων (έξοδα ατομικά). Το μουσείο λειτουργεί από το 1995 και είναι το πλέον γνωστό μουσείο αυτού του είδους στην Ελλάδα. Θα θαυμάσουμε τα φημισμένα κέρινα ομοιώματα και θα γνωρίσουμε, μέσα από αυτά, σημαντικές στιγμές της ελληνικής  ιστορίας.  Έπειτα τακτοποίηση στο ξενοδοχείο μας όπου βρίσκεται στο κέντρο των Ιωαννίνων. Το βράδυ διασκέδαση σε επιλεγμένο μαγαζί στο κέντρο όπου θα κόψουμε την Πρωτοχρονιάτικη πίτα του γραφείου μας. Διανυκτέρευση.

2η μέρα Σάββατο 25 Ιανουαρίου 2025:

Αναχώρηση μετά το πρωινό μας για ένα από τα Ζαγοροχώρια, το Μονοδένδρι με τα παραδοσιακά αρχοντικά και την Ριζάρειο Σχολή. Εδώ θα έχουμε την ευκαιρία να περπατήσουμε μέχρι το εκκλησάκι της Αγίας Παρασκευήςκαι να θαυμάσουμε το μοναδικό θέαμα που προσφέρει η Χαράδρα του Βίκου. Χρόνος για περίπατο στα γραφικά πλακόστρωτα στενά του χωριού και για καφέ ψημένο στη χόβολη. Στη συνέχεια αναχώρηση για ένα από τα παλαιότερα βυζαντινά μοναστήρια της Ηπείρου, την Ιερά Μονή Παναγίας Μολυβδοσκέπαστης. Κτήτορας της Μονής αναφέρεται ιστορικά ο αυτοκράτορας Κωνσταντίνος Πωγωνάτος, ο οποίος γυρίζοντας από την Σικελία, φτάνει εδώ.  Αφού ολοκληρώσουμε την επίσκεψή μας συνεχίζουμε για την Κόνιτσα όπου έζησε ο Άγιος Παΐσιος ο Αγιορείτης τα χρόνια που πήγαινε ακόμη σχολείο. Θα έχουμε την ευκαιρία να επισκεφτούμε το σπίτι του και να γνωρίσουμε την όμορφη κωμόπολη. Ελεύθερος χρόνος για το μεσημεριανό μας φαγητό. Έπειτα κατευθυνόμαστε για το Καλπάκι όπου θα θαυμάσουμε το γιγάντιο άγαλμα του πολεμιστή στρατιώτη του ’40 που βρίσκεται στο λόφο Σειλητούρια, καθώς επίσης και το ¨ΟΧΙ¨ στην πλαγιά του λόφου του Προφήτη Ηλία που θυμίζει το Έπος του ’40. Προαιρετική επίσκεψη στο πολεμικό μουσείο με την αναπαράσταση της Μάχης του Καλπακίου (έξοδα ατομικά). Αργά το απόγευμα άφιξη στο ξενοδοχείο. Ελεύθερος χρόνος. Διανυκτέρευση.

3η μέρα Κυριακή 26 Ιανουαρίου 2025:

Αναχώρηση μετά το πρωινό με τις βαλίτσες μας με προορισμό το όμορφο Μέτσοβο. Το Μέτσοβο, μια γραφική πόλη φωλιασμένη στην καρδιά της οροσειράς της Πίνδου στην Ελλάδα, είναι ένας μαγευτικός προορισμός που προσφέρει ένα μοναδικό μείγμα φυσικής ομορφιάς, πλούσιας ιστορίας καθώς και ζωντανού πολιτισμού. Σε υψόμετρο 1.156 μέτρων, το Μέτσοβο είναι γνωστό για την εκπληκτική θέα στα βουνά, τα γοητευτικά πετρόχτιστα σπίτια όπως επίσης και τη ζεστή, φιλόξενη ατμόσφαιρα που μαγεύει τους επισκέπτες όλο το χρόνο. Παραμονή για γεύμα και στη συνέχεια θα πάρουμε τον δρόμο της επιστροφής και με ενδιάμεσες καθοδόν στάσεις θα επιστρέψουμε το βράδυ στην Κόρινθο.

**ΠΕΡΙΛΑΜΒΑΝΟΝΤΑΙ:**

* Μεταφορά με πούλμαν καθ’ όλη τη διάρκεια της εκδρομής σύμφωνα με το πρόγραμμα
* Δύο διανυκτερεύσεις στο ξενοδοχείο Grand Serai Congress and Spa Hotel 5\*
* Δύο πρωινά σε πλούσιο μπουφέ
* Αρχηγός γραφείου
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Φόρος διαμονής στο ξενοδοχείο (4€ ανά δωμάτιο, ανά διανυκτέρευση), ο οποίος πληρώνεται απευθείας στο ξενοδοχείο
* Εισόδους σε μουσεία, αξιοθέατα, αρχαιολογικούς χώρους κ.ά.

ΟΙ ΚΡΑΤΗΣΕΙΣ ΕΙΝΑΙ ΕΓΚΥΡΕΣ ΜΟΝΟ ΚΑΤΟΠΙΝ ΠΡΟΚΑΤΑΒΟΛΗΣ!

Το πρόγραμμα μπορεί να τροποποιηθεί από το γραφείο για την καλύτερη έκβασή του!